b'\n_START_ARTICLE_\nSvetovni dan voda\n_START_PARAGRAPH_\nSvetovni dan voda, 22. marec, je bil predlagan na Konferenci Zdru\xc5\xbeenih narodov o okolju (UNCED) leta 1992 v Riu de Janeiru, v okviru Agende 21, kot dan namenjen opozarjanju \xc5\xa1ir\xc5\xa1e svetovne javnosti na omejenost in ogro\xc5\xbeenost naravnih vodnih virov. S tem namenom razli\xc4\x8dne organizacije Zdru\xc5\xbeenih narodov vsako leto na ta dan razglasijo temo, ki povzema najbolj aktualno problematiko v povezavi z vodami. S tem spodbujajo vlade dr\xc5\xbeav \xc4\x8dlanic ZN, kakor tudi njihove nevladne organizacije, da do naslednjega leta v duhu razpisane teme pripravljajo raznovrstne aktivnosti in z njimi opozarjajo \xc5\xa1ir\xc5\xa1o javnost na problematiko voda ter s tem pove\xc4\x8dujejo ozave\xc5\xa1\xc4\x8denost ljudi o pomembnosti in ranljivosti vodnih virov.\n_START_SECTION_\nTema v letu 2016\n_START_PARAGRAPH_\nVoda pomembno vpliva na oblikovanje delovnih mest in tako pomembno spreminja \xc5\xbeivljenja ljudi. Polovica vseh delovnih mest na Svetu je povezanih z vodami. Milijoni od teh delavcev so neza\xc5\xa1\xc4\x8diteni, njihovo delo nepriznano! Zato je sporo\xc4\x8dilo Svetovnega dneva voda 2016, ki je predlagan s strani organizacije ZN "Water and Sanitation": "Bolj\xc5\xa1a voda, bolj\xc5\xa1e zaposlitve"//www.unwater.org/worldwaterday/about/en/'